
ANUNŢ DE CONCURS

Autoritatea Naţională pentru Administrare şi Reglementare în Comunicaţii organizează la sediul central din str. Delea Nouă, nr. 2, sector 3, București, concurs de recrutare pentru ocuparea pe perioadă nedeterminată a 2 funcţii contractuale vacante, una de conducere și una de execuție (normă întreagă, 40 ore/săptămână), astfel:

· 1 post de șef serviciu la Serviciul Date Digitale și Analiză, Direcția Servicii Digitale; 
· 1 post de expert la Serviciul Date Digitale și Analiză, Direcția Servicii Digitale. 
Poate ocupa un post vacant persoana care îndeplinește condițiile prevăzute de Legea nr.  53/2003 – Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, după cum urmează:
Condiţii generale de ocupare a postului:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaşte limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare  de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârşirea unei infracţiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiţiei, infracţiuni săvârşite cu intenţie, care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii. 

Condiţiile specifice necesare în vederea participării la concurs şi a ocupării funcţiilor contractuale sunt:

· Studii universitare de licenţă absolvite cu diplomă, respectiv studii superioare de lungă durată absolvite cu diplomă de licenţă sau echivalentă;
· Să dețină curs de perfecționare/specializare în domeniul informaticii/ securității cibernetice/ managementului informațiilor/ analizei informațiilor/ securității informațiilor absolvit cu diplomă/certificat. 
· Cunoștințe de operare  pe calculator: Word, Excel, PowerPoint, navigare Internet (motoare de căutare, rețele sociale etc.) – nivel avansat.

· Limbi străine cunoscute: limba engleză (citit/scris/vorbit) – nivel mediu.
· Vechimea: minim 2 ani vechime în domeniu 
(Reprezintă expertiză în domeniul tehnologiei informației și comunicațiilor (TIC) în general și în particular, experiență în proiectarea și implementarea infrastructurilor tehnologice pentru colectarea, stocarea, analiza și raportarea datelor precum și experiență în utilizarea instrumentelor de analiză de date și în integrarea seturilor de date mari și diverse pentru generarea de rapoarte complexe și analize predictive).
Concursul se va organiza conform calendarului următor:

- 09.11.2026, ora 17:00: data limită pentru depunerea dosarelor;

- 18.11.2026: proba suplimentară de testare competențe lingvistice de comunicare în limba engleză și de testare competențe în domeniul tehnologiei informației (Word, Excel, PowerPoint, navigare Internet (motoare de căutare, rețele sociale etc) - ora va fi comunicată ulterior).
- 24.11.2026, ora 09:00: proba scrisă pentru postul de șef serviciu;
- 24.11.2026, ora 13:00: proba scrisă pentru postul de expert;

- data şi ora interviului vor fi comunicate ulterior.

În vederea participării la concurs, candidaţii vor depune prin poştă, poșta electronică (e-mail: marilena.caracaleanu@ancom.ro) sau personal la sediul central al ANCOM: Str. Delea Nouă, nr. 2, sector 3, București, pentru Departamentul Resurse Umane (etajul 7, camera 21), dosarul de concurs care va cuprinde următoarele documente necesare înscrierii:

1. Formularul  de înscriere (formular);
2. Curriculum Vitae (formular);

3. Actul de studii (xerocopie);
4. Certificatul de căsătorie sau alt document prin care s-a realizat schimbarea de nume, după caz (xerocopie);

5. Carnetul de muncă (xerocopie) sau adeverinţă (xerocopie) care să ateste vechimea în muncă, meserie şi/sau în specialitatea studiilor, desfăşurată de candidat până la data de 31.12.2010 şi adeverinţă (xerocopie) care să ateste vechimea în muncă, meserie şi/sau în specialitatea studiilor desfăşurată de candidat ulterior datei de 01.01.2011;

6. Cartea  de  identitate  sau  orice  alt  document  care  atestă  identitatea,  potrivit  legii,  aflate  în  termen  de valabilitate; (xerocopie);
7. Certificatul de cazier judiciar sau, după caz, extrasul de pe cazierul judiciar (original)/ declaraţie pe propria răspundere privind antecedentele penale (formular); 

8. Declaraţia de independenţă financiară şi operaţională (formular); 

9. Adeverinţă medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate (original). Adeverința trebuie să conțină, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința medicală trebuie însoțită de copia certificatului de încadrare într-un grad de handicap, emis în condițiile legii;

10. Alte documente care să ateste îndeplinirea condițiilor specifice de ocupare a postului.

Documentele prevăzute la punctele 3, 4, 5, 6, și 10 vor fi prezentate de candidaţi în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise. 

Candidaţii declaraţi admişi la selecţia dosarelor și care nu au solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar au obligaţia de a aduce cazierul judiciar anterior datei de susținere a probei scrise.
În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către ANCOM, potrivit legii.

Bibliografia și tematica necesare în vederea susținerii concursului pot fi parcurse aici.
Notă:

Datele cu caracter personal conținute de dosarul de concurs sunt colectate și prelucrate doar în scopul pentru care au fost solicitate de către Departamentul Resurse Umane (participarea la un concurs de ocupare a unui post vacant/temporar vacant) în conformitate cu cerințele Regulamentului (UE) 2016/679.  Aceste date se vor păstra în cadrul ANCOM pentru o perioadă de 10 ani de la data încheierii procesului de recrutare și selecție, în acord cu Nomenclatorul Arhivistic aplicabil la nivelul ANCOM, fără a fi distribuite sau folosite în alt scop decât cel menționat anterior.

În cazul în care sunt necesare informații suplimentare cu privire la prelucrarea datelor cu caracter personal puteți contacta Responsabilul cu protecția datelor din cadrul ANCOM la adresa de email dpo@ancom.ro sau la telefon 0372.845.634.

Relații suplimentare cu privire la concurs se pot obține accesând pagina oficială a instituției (www.ancom.ro) sau la telefon: 0372.845.457

